《鸿门会用吕廷器韵》
明代·徐庸

鸿门会，张玳筵，烹龙庖凤供肥鲜。肉如山，酒如泉，壮士却啖生彘肩。

将军舞剑不得前，谋臣用计心空悬。要知真主命在天，炎刘启运四百年，重瞳耻渡乌江船。

作者简介：徐庸，字用理，吴郡人。采辑永乐至正统四代之诗，为《湖海耆英集》一十二卷、《南州诗集》五卷（小辋川乌丝栏钞本）、《高太史大全集十八卷》等。